Ritratt: Miguela Xuereb .td_uid_2_6197d1a0d0d3e_rand.td-a-rec-img{text-align:left}.td_uid_2_6197d1a0d0d3e_rand.td-a-rec-img img{margin:0 auto 0 0} Raġel ta' 30 sena, minn Raħal Ġdid, inżamm arrestat wara li ġie akkużat bi traffikar ta' droga kokaina. Hu kien ingħata l-libertà proviżorja s-sena l-oħra wara li kien arrestat f'rejd mill-pulizija. Dakinhar tar-rejd kienu nstabu karozzi lussużi li kienu jammontaw f'valur ta' madwar €800,000. Kienu nstabu wkoll deheb u flus kontanti. Kien ġie arrestat ukoll fuq theddid u sewqan perikoluż u kien ingħata l-ħelsien mill-arrest. Quddiem il-Maġistrat Ian Farrugia, l-akkużat wieġeb mhux ħati li kellu fil-pussess tiegħu 300 gramma droga kokaina u li kien se jinnegozjaha ma' żewġ persuni oħra, l-Erbgħa li għadda. Fil-Qorti ħareġ ukoll li l-akkużat kiser il-kundizzjonijiet ta' erba' ħelsien mill-arrest li kienu ngħataw lilu. L-avukat Franco Debono, li qed jidher għall-akkużat, qal li minkejja li l-ammont ta' droga kokaina li nstabet fuq l-akkużat mhux wieħed żgħir, fl-istess waqt mhux ammont kbir ħafna. Saret anke t-talba għall-ħelsien mill-arrest li ġiet miċħuda mill-Maġistrat Ian Farrugia. .td_uid_3_6197d1a0d1646_rand.td-a-rec-img{text-align:left}.td_uid_3_6197d1a0d1646_rand.td-a-rec-img img{margin:0 auto 0 0}